దద్దన్ మిశ్రా

దద్దన్ మిశ్రా (జననం 30 సెప్టెంబర్ 1969) భారతదేశానికి చెందిన రాజకీయ నాయకుడు. ఆయన 2014లో జరిగిన లోక్‌సభ ఎన్నికలలో శ్రావస్తి లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.  
 రాజకీయ జీవితం  
దద్దన్ మిశ్రా బహుజన సమాజ్ పార్టీ ద్వారా రాజకీయాల్లోకి వచ్చి 2007 ఉత్తర ప్రదేశ్ శాసనసభ ఎన్నికలలో భింగా నుండి బీఎస్‌పీ అభ్యర్థిగా పోటీ చేసి ఎమ్మెల్యేగా ఎన్నికై వైద్య విద్య శాఖ మంత్రిగా పని చేశాడు. ఆయన 2012లో బీఎస్‌పీకి రాజీనామా చేసి భారతీయ జనతా పార్టీలో చేరి బీజేపీ అభ్యర్థిగా పోటీ చేసి ఓడిపోయాడు. 

దద్దన్ మిశ్రా 2014 లోక్‌సభ ఎన్నికలలో శ్రావస్తి లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి సమీప ప్రత్యర్థి  ఎస్‌పీ అభ్యర్థి అతీక్ అహ్మద్ పై 85,913 ఓట్ల మెజారిటీతో గెలిచి లోక్‌సభ సభ్యుడిగా ఎన్నికయ్యాడు. ఆయన  2019 లోక్‌సభ ఎన్నికలలో బీజేపీ అభ్యర్థిగా పోటీ చేసి సమీప ప్రత్యర్థి బీఎస్‌పీ అభ్యర్థి రామ్ శిరోమణి వర్మ చేతిలో 5,320 ఓట్ల తేడాతో ఓడిపోయాడు.

మూలాలు 	   

వర్గం:1969 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:16వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు